proxectonos/corpus_dominio_legal_administrativo_tmp huggingface dataset:
ORDE do 8 de outubro de 2008 pola que se dispón o cumprimento da sentenza 476/2008, de 26 de xuño de 2008, da Sala do Contencioso-Administrativo do Tribunal Superior de Xustiza de Galicia, que anula o Decreto 426/2003, do 20 de novembro, polo que se resolve o expediente de deslinde entre os termos municipais dos concellos de Moeche e San Sadurniño, a resolución aclaratoria do 4 de maio de 2004, así como a acta de práctica do deslinde levantada o 14 de outubro de 2004.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 03/11/2008

A Sala do Contencioso-Administrativo do Tribunal Superior de Xustiza de Galicia ditou a senteza 476/2008, do 26 de xuño, no recurso contencioso-administrativo número 4134/2004, interposto polo Concello de Moeche contra o Decreto 426/2003, do 20 de novembro, polo que se resolve o expediente de deslinde entre os termos municipais dos concellos de Moeche e San Sadurniño.
A parte dispositiva da devandita sentenza do 26 de xuño de 2008 contén o seguinte pronunciamento:
«Resolvemos estimar parcialmente o recurso contencioso-administrativo interposto polo Concello de Moeche (A Coruña) contra o decreto da Xunta de Galicia do 20 de novembro de 2003, resolutorio do expediente de deslinde dos termos municipais de Moeche e San Sadurniño, e a resolución aclaratoria do 4 de maio de 2004 (recurso nº 4134/2004), así como a acta de práctica do deslinde levantada o 14 de outubro de 2004 (recurso nº 4605/2004). Anulamos e deixamos sen efecto ditas resolucións, por seren contrarias a dereito. Sen facer especial condena en as custas».
De conformidade co establecido nos artigos 118 da Constitución española, 17 da Lei orgánica 6/1985, do 1 de xullo, do poder xudicial e 103 e seguintes da Lei 29/1998, do 13 de xullo, reguladora da xurisdición contencioso-administrativa, ao ser a devandita sentenza firme, esta consellería dispón a publicación da resolución no Diario Oficial de Galicia, para xeral coñecemento e cumprimento nos seus propios termos.
Santiago de Compostela, 8 de outubro de 2008.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 23 de outubro de 2008, da Secretaría Xeral de Emigración, pola que se procede á publicación das subvencións concedidas en virtude da Resolución do 28 de febreiro de 2008 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 03/11/2008

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia; e no artigo 26 da Resolución do 28 de febreiro de 2008, pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2008, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos de capital realizados polas entidades galegas no exterior en infraestruturas, a través dos seguintes programas: Programa A. Axudas a entidades galegas no exterior para a reforma, conservación e mantemento das súas instalacións; Programa B. Axudas a entidades asociativas de emigrantes galegos no exterior para a mellora de dotación e equipamentos; Programa C. Axudas para o acondicionamento e dotación e/ou renovación de fondos das bibliotecas pertencentes ás entidades galegas no exterior; Programa D. Axudas para a restauración e catalogación de patrimonio artístico, bibliográfico e documental titularidade das entidades galegas no exterior.
Norma reguladora: Resolución do 28 do febreiro de 2008, pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2008 (Diario Oficial de Galicia nº 47, do 6 de marzo).
Aplicación orzamentaria: 04.50.312C.781.0. Axudas, subvencións e convenios, dos orzamentos xerais da Comunidade Autónoma de Galicia para o ano 2008.
Crédito orzamentario: 2.341.933 euros.
Santiago de Compostela, 23 de outubro de 2008.
Manuel Luis Rodríguez González
Secretario xeral de Emigración
Entidades beneficiarias das subvencións cunha contía igual ou superior a 3.000 euros e importe da axuda concedida a cada unha delas expresado en euros, por orde alfabética:
Ver referencia pdf "21300D006P035.PDF"
RESOLUCIÓN do 9 de outubro de 2008 pola que se procede á publicación das subvencións concedidas ao abeiro da Orde do 17 de marzo de 2008 pola que se convocan subvencións destinadas ás entidades locais de Galicia dirixidas a favorecer e dinamizar o compromiso coa igualdade de oportunidades de mulleres e homes.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/11/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 19 da Orde do 17 de marzo de 2008 pola que se convocan subvencións destinadas ás entidades locais de Galicia dirixidas a favorecer e dinamizar o compromiso coa igualdade de oportunidades de mulleres e homes, procédese á publicación das subvencións concedidas ao abeiro da citada Orde do 17 de marzo de 2008.
Finalidade da axuda: estas axudas teñen a seguinte finalidade:
-Mellorar a percepción social sobre a igualdade de oportunidades entre mulleres e homes.
-Mellorar as condicións sociais e culturais de partida para as mulleres e fomentar a súa participación.
-Fomentar a formación en igualdade e a corresponsabilidade da poboación infantil e xuvenil.
Norma reguladora: Orde do 17 de marzo de 2008 pola que se convocan subvencións destinadas ás entidades locais de Galicia dirixidas a favorecer e dinamizar o compromiso coa igualdade de oportunidades de mulleres e homes.
Crédito orzamentario: 150.000 euros.
Partida orzamentaria: 05.30.313B.460.0.
Entidades locais beneficiarias da subvención e importe concedido a cada unha delas: ver anexo.
Santiago de Compostela, 9 de outubro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "21300D003P013.PDF"
RESOLUCIÓN do 9 de outubro de 2008 pola que se procede á publicación das subvencións concedidas ao abeiro da Orde do 17 de marzo de 2008 pola que se convocan axudas económicas destinadas a subvencionar gastos de mantemento e funcionamento das asociacións e federacións de mulleres de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/11/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 17 da Orde do 17 de marzo de 2008 pola que se convocan axudas económicas destinadas a subvencionar gastos de mantemento e funcionamento das asociacións e federacións de mulleres de Galicia, procédese á publicación das axudas económicas concedidas ao abeiro da citada Orde do 17 de marzo de 2008.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, establecendo unha liña de apoio ao seu mantemento e funcionamento.
Norma reguladora: Orde do 17 de marzo de 2008 pola que se convocan axudas económicas destinadas a subvencionar gastos de mantemento e funcionamento das asociacións e federacións de mulleres de Galicia.
Crédito orzamentario: 240.000 euros, con cargo ás seguintes partidas orzamentarias:
-05.30.313B.480.0: 176.527,78 .
-05.30.313D.481.0: 63.472,22 .
Conceptos subvencionables: foron obxecto da subvención, os gastos correntes derivados do mantemento e do funcionamento das asociacións de mulleres e das federacións constituídas por estas, durante o ano 2008.
Asociacións e federacións beneficiarias da axuda económica e importe concedido a cada unha delas: ver anexo.
Santiago de Compostela, 9 de outubro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "21300D002P011.PDF"
Ver referencia pdf "21300D003P013.PDF"
ORDE do 21 de outubro de 2008 pola que se amplía o prazo de xustificación das subvencións previstas na Orde do 25 de xuño de 2008 pola que se establecen as bases reguladoras para a concesión, en réxime de concorrencia competitiva, das subvencións destinadas aos concellos da Comunidade Autónoma de Galicia para o desenvolvemento do Programa concellos dixitais 2008-2009, no marco do Plan Estratéxico Galego da Sociedade da Información e o Plan Avanza (código do procedemento IN516B) (Diario Oficial de Galicia número 128, do 3 de xullo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 03/11/2008

A Consellería de Innovación e Industria ditou a Orde do 25 de xuño de 2008 pola que se establecen as bases reguladoras para a concesión, en réxime de concorrencia competitiva, das subvencións destinadas aos concellos da Comunidade Autónoma de Galicia para o desenvolvemento do Programa concellos dixitais 2008-2009, no marco do Plan Estratéxico Galego da Sociedade da Información e o Plan Avanza (Diario Oficial de Galicia nº 128, do 3 de xullo).
No artigo 19 da citada orde establécese que para cobrar a subvención concedida, o beneficiario deberá presentar un exemplar con toda a documentación xustificativa (orixinal ou copia compulsada) antes do 15 de novembro de cada anualidade.
Dado o interese que ten esta consellería de que os proxectos obxeto desta subvención se desenvolvan completamente, considérase necesario ampliar o prazo de xustificación dos investimentos levados a cabo polos concellos solicitantes.
En consecuencia, en uso das atribucións que me foron conferidas,
DISPOÑO:
Artigo 1º
Ampliar, ao abeiro da Orde do 25 de xuño de 2008, da Consellería de Innovación e Industria.
Primeiro.-O prazo de xustificación dos investimentos subvencionables do ano 2008 ata o 30 de novembro de 2008.
Segundo:.-Para subvencións plurianuais, o prazo de xustificación dos investimentos subvencionables do ano 2009 ata o 30 de novembro de 2009.
Santiago de Compostela, 21 de outubro de 2008.
Fernando Xabier Blanco Álvarez
Conselleiro de Innovación e Industria
DECRETO 245/2008, do 18 de setembro, polo que se desafecta do dominio público un inmoble situado no concello de Monforte de Lemos.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/11/2008

A Comunidade Autónoma de Galicia é titular do campo de fútbol Luis Bodegas en Monforte de Lemos en virtude do Real decreto 2434/1982, do 24 de xullo, sobre transferencias de funcións e servizos da Administración do Estado á Comunidade Autónoma de Galicia en materia de cultura.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería de Cultura e Deportes informou da innecesariedade destes bens para o cumprimento dos fins determinantes da súa afectación.
Na súa virtude, por proposta do conselleiro de Economía e Facenda e logo da deliberación do Consello da Xunta na súa reunión do día dezaoito de setembro de dous mil oito,
DISPOÑO:
Artigo 1º
Desaféctase do dominio público o ben descrito a continuación:
Campo de fútbol Luis Bodegas, sito na estrada de Reboredo, concello de Monforte de Lemos, cunha superficie de doce mil novecentos oitenta metros cadrados. Linda: norte, Emilio Díaz Rodríguez; sur, camiño; leste, estrada de Reboredo e oeste, Manuel Rodríguez e outros. Inscrita no Rexistro da Propiedade de Monforte de Lemos ao tomo 497, libro 156, predio 10.671, inscrición 5ª.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezaoito de setembro de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 23 de decembro de 2008 pola que se fai pública a ampliación da dotación orzamentaria do programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 31/12/2008

O Consello de Dirección do Instituto Galego de Promoción Económica (Igape), na súa xuntanza de 28 de novembro de 2008, acordou por unanimidade dos seus membros asistentes unha serie de modificacións do programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG nº 244, do 19 de decembro de 2007), entre as que se incluía a ampliación en 200 millóns de euros da contía da liña de préstamos prevista no devandito programa, condicionada á existencia de dispoñibilidades orzamentarias que poderían dotarse con recursos procedentes de novos préstamos globais que se poidan asinar co BEI ou con recursos propios do instituto e que deberán ser publicadas no Diario Oficial de Galicia.
Próximo o remate do exercicio 2008, e á vista das dispoñibilidades orzamentarias derivadas da execución das programacións en curso, foi posible reasignar créditos nos orzamentos vixentes do Instituto por importe de 2 millóns de euros co fin de permitir a concesión de novos préstamos con cargo a este programa polo devandito importe e atender así novas solicitudes das empresas en tanto non se formalicen outras dispoñibilidades orzamentarias que se atopan en tramitación.
Polo anterior, e en virtude das facultades que teño conferidas,
RESOLVO:
Primeiro.-Publicar a dotación de crédito nos orzamentos do Igape do exercicio 2008 de 2 millóns de euros destinados a financiar a concesión de préstamos do programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG nº 244, do 19 de decembro de 2007).
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de decembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
CORRECCIÓN de erros.-Orde do 10 de decembro de 2008 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 31/12/2008

Advertidos erros na versión en galego da orde publicada no Diario Oficial de Galicia nº 243, do 16 de decembro de 2008, cómpre facer as seguintes correccións:
Primeira.-No artigo 6, punto 3, páx. 22.345, onde di:
«3. O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia.», debe dicir: «3. O prazo de presentación de solicitudes será de corenta e seis días naturais a partir do día seguinte ao da publicación desta orde no Diario Oficial de Galicia».
Segunda.-Engádese anexo IX, que por erro non se incluíu na orde.
Terceira.-Engádese anexo X, que por erro non se incluíu na orde.
ANEXO IX
Definición e características técnicas mínimas que deberán cumprir as rozadoras manuais
1. Definición:
Ferramenta motorizada cortante, consistente nunha serra circular inserida no extremo dunha barra ou lanza conectada a un motor. A barra é dirixida por un guiador ergonómico que posibilita o traballo do corpo en posición vertical.
2. Bases técnicas:
As rozadoras manuais serán novas, de recente fabricación, de tipo moderno e de primeira calidade.
Dado que este material se utilizará en duras condicións de traballo, as súas características básicas serán tales que reúnan unhas condicións de robustez, lixeireza, facilidade de manexo, conservación e mantemento que aseguren a máxima efectividade e duración do equipamento.
Basicamente, o aparello estará constituído por un motor de dous ou de catro tempos, cun sistema antivibración que reduza a transmisión de vibracións orixinadas polo motor e pola ferramenta de corte en movemento e un sistema de acendido que garanta un arranque fiable e un funcionamento do motor sen avarías.
Datos técnicos básicos:
-Cilindrada mínima de 48 cc.
-Potencia mínima de 3 CV.
Definición e características técnicas mínimas que deberán cumprir as motoserras
1. Definición:
Ferramenta de traballo para a realización de traballos silvícolas, principalmente claras e rareos en masas forestais.
2. Bases técnicas:
As motoserras serán novas, de recente fabricación, de tipo moderno e de primeira calidade.
Dado que este material se utilizará en duras condicións de traballo, as súas características básicas serán tales que reúnan unhas condicións de robustez, lixeireza, facilidade de manexo, conservación e mantemento que aseguren a máxima efectividade e duración do equipamento.
Basicamente, o aparello estará constituído por un motor de explosión, cos dispositivos de carburación, acendido, refrixeración, subministración de combustible, grupo de corte e engraxamento precisos, incorporados ao conxunto e distribuídos de xeito que o seu equilibramento e deseño ergonómico facilite o seu manexo e máximo rendemento de traballo con só un home.
Datos técnicos:
-Cilindrada mínima de 45 cc.
-Potencia mínima de 2,7 CV.
Ver referencia pdf "25300D009P136.PDF"
RESOLUCIÓN do 26 de decembro de 2008 pola que se fai público o esgotamento do crédito para as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/12/2008

A Orde do 17 de marzo de 2008 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, establece que no caso de que se esgote o crédito orzamentario consignado para a concesión da axuda por redución de xornada, a Vicepresidencia da Igualdade e do Benestar ditará resolución administrativa na cal se sinalará a data en que se produciu o esgotamento do crédito, que se publicará no Diario Oficial de Galicia.
O crédito destinado no exercicio orzamentario de 2008 para a concesión destas axudas é de 770.323 euros, polo que o importe total das axudas a conceder dentro deste exercicio orzamentario non superará a dita contía.
Unha vez resoltas as solicitudes presentadas ao abeiro desta orde ata o citado importe máximo, constátase que o día 23 de decembro de 2008 esgotouse o crédito dispoñible para a concesión destas subvencións.
Considerando o exposto anteriormente, procede facer público o esgotamento do crédito consignado na Orde do 17 de marzo de 2008 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Por todo o exposto, e no uso das facultades que teño atribuídas,
DISPOÑO:
Comunicar que o día 23 de decembro de 2008 esgotouse o crédito dispoñible para as subvencións convocadas pola Orde do 17 de marzo de 2008 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Santiago de Compostela, 26 de decembro de 2008.
Anxo Manuel Quintana González
Vicepresidente da Igualdade e do Benestar
ORDE do 17 de decembro de 2008 pola que se resolve a convocatoria de axudas a centros privados concertados da Comunidade Autónoma de Galicia para a atención ao alumnado con necesidades educativas especiais durante o curso escolar 2008-2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/12/2008

A Consellería de Educación e Ordenación Universitaria, por Orde do 19 de setembro de 2008, DOG do 30 de setembro, estableceu as bases reguladoras e convocou axudas a centros privados concertados da Comunidade Autónoma de Galicia para a atención ao alumnado con necesidades educativas especiais durante o curso escolar 2008-2009.
Unha vez rematado o procedemento establecido na convocatoria, cómpre facer pública a relación de centros beneficiarios destas axudas e dos excluídos, de acordo co artigo sétimo da devandita orde.
En consecuencia, por proposta da Dirección Xeral de Ordenación e Innovación Educativa, esta consellería
DISPÓN:
Primeiro.-Conceder as axudas aos centros privados concertados que se relacionan non anexo I.
Segundo.-Excluír os centros, e polas causas que se indican, relacionados no anexo II.
Terceiro.-Contra esta resolución, que pon fin á vía administrativa, as persoas interesadas poderán interpoñer recurso potestativo de reposición ante a conselleira de Educación e Ordenación Universitaria no prazo dun mes contando a partir do día seguinte ao da súa publicación no Diario Oficial de Galicia, segundo o disposto nos artigos 107.1º, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común; ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia, conforme o establecido nos artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor na data da súa publicación.
Santiago de Compostela, 17 de decembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "25300D005P128.PDF"
Ver referencia pdf "25300D006P129.PDF"
RESOLUCIÓN do 27 de outubro de 2008 pola que se fan públicas as listas definitivas de solicitudes concedidas pertencentes ás agrupacións deportivas escolares e aos clubs tipo I e tipo II que posúen unha soa sección, e as listas definitivas de solicitudes denegadas e excluídas, presentadas ao abeiro da Orde do 31 de marzo de 2008 de subvencións a entidades sen ánimo de lucro para o desenvolvemento de actividades deportivas no ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 05/11/2008

De conformidade co disposto na Orde do 31 de marzo de 2008, da Consellería de Cultura e Deporte, pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2008 (DOG nº 69, do 10 de abril), recibidas as solicitudes na Dirección Xeral para o Deporte e rematada a fase de revisión da documentación achegada, de comprobación do grao de cumprimento dos requisitos establecidos na orde e da avaliación das solicitudes, esta dirección xeral
RESOLVE:
Primeiro.-Publicar a lista definitiva de beneficiarios: clubs tipo I e tipo II que posúen unha soa sección, ordenada por provincias e polo número do CIF (anexo I).
Segundo.-Publicar a lista definitiva de beneficiarios: agrupacións deportivas escolares coorganizadoras do deporte escolar xunto coa Dirección Xeral para o Deporte, ordenada por provincias e polo número do CIF (anexo II).
Terceiro.-Publicar a lista definitiva de solicitudes denegadas por ter un importe inferior a 400 euros (artigo 7.3º da orde): clubs tipo I e tipo II unisección e multisección, ordenada por provincias e polo número do CIF (anexo III).
Cuarto.-Publicar a lista definitiva de entidades excluídas, ordenada por provincias e polo número do CIF (anexo IV).
Quinto.-Estas listas exporanse tamén na páxina web www.deportegalego.eu
Sexto.-Esta resolución esgota a vía administrativa, e contra ela pode interpoñerse recurso potestativo de reposición, perante o mesmo órgano que ditou esta resolución, no prazo dun mes contado a partir do día seguinte ao desta notificación, de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común ou recurso contenciso-administrativo perante o Tribunal Superior de Xustiza de Galicia, no prazo de dous meses contado a partir do día seguinte ao da notificación desta resolución de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de outubro de 2008.
Marta Souto González
Directora xeral para o Deporte
Ver referencia pdf "21500D004P011.PDF"
Ver referencia pdf "21500D003P010.PDF"
Ver referencia pdf "21500D004P011.PDF"
RESOLUCIÓN do 13 de outubro de 2008 pola que se lles dá publicidade ás axudas concedidas ao abeiro da Orde do 27 de marzo de 2008 pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de comercio rural galego (Diario Oficial de Galicia número 68, do 9 de abril).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 05/11/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por resolución do conselleiro de Innovación e Industria, relacionadas no anexo.
Norma reguladora: Orde do 27 de marzo de 2008 pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de comercio rural galego (IN224A).
Crédito orzamentario: 1.488.051,86 euros.
Aplicación orzamentaria: 10.05.751A.770.4.
Santiago de Compostela, 13 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "21500D001P006.PDF"
DECRETO 251/2008, do 6 de novembro, polo que se nomea secretario xeral da Consellería de Cultura e Deporte a José Carlos Sierra Rodríguez.
CONSELLERÍA DE CULTURA E DEPORTE — II. AUTORIDADES E PERSOAL — 07/11/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Cultura e Deporte, e logo de deliberación do Consello da Xunta de Galicia, na súa reunión do día seis de novembro de dous mil oito,
Nomeo secretario xeral da Consellería de Cultura e Deporte a José Carlos Sierra Rodríguez.
Santiago de Compostela, seis de novembro de dous mil oito.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
DECRETO 250/2008, do 6 de novembro, polo que se dispón que cese José Carlos Sierra Rodríguez como delegado provincial de Ourense.
CONSELLERÍA DE CULTURA E DEPORTE — II. AUTORIDADES E PERSOAL — 07/11/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Cultura e Deporte, e logo de deliberación do Consello da Xunta de Galicia, na súa reunión do día seis de novembro de dous mil oito,
DISPOÑO:
Que cese, por pase a outro destino, José Carlos Sierra Rodríguez, como delegado provincial de Ourense da Consellería de Cultura e Deporte, agradecéndolle os servizos prestados.
Santiago de Compostela, seis de novembro de dous mil oito.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
b) NOMEAMENTOS CONSELLERÍA DE CULTURA
E DEPORTE
DECRETO 249/2008, do 6 de novembro, polo que se dispón que cese Carlos Alberto Amoedo Souto como secretario xeral da Consellería de Cultura e Deporte.
CONSELLERÍA DE CULTURA E DEPORTE — II. AUTORIDADES E PERSOAL — 07/11/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Cultura e Deporte, e logo de deliberación do Consello da Xunta de Galicia, na súa reunión do día seis de novembro de dous mil oito,
DISPOÑO:
Que cese Carlos Alberto Amoedo Souto como secretario xeral da Consellería de Cultura e Deporte, agradecéndolle os servizos prestados.
Santiago de Compostela, seis de novembro de dous mil oito.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
RESOLUCIÓN do 10 de outubro de 2008 pola que se lles dá publicidade aos convenios de colaboración subscritos nos meses de maio, xuño, xullo e agosto de 2008.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 06/11/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, recollidos no artigo 4.1º c) da Lei de contratos do sector público, subscritos polo Servizo Galego de Promoción da Igualdade do Home e da Muller nos meses de maio, xuño, xullo e agosto do ano 2008 e que se relacionan no anexo a esta resolución.
Santiago de Compostela, 10 de outubro de 2008.
Ana Luísa Bouza Santiago
Directora do Servizo Galego de Promoción
da Igualdade do Home e da Muller
Ver referencia pdf "21600D010P017.PDF"
CORRECCIÓN de erros.-Resolución do 4 de novembro de 2008 pola que se lle dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración entre o Instituto Galego de Promoción Económica, as sociedades de garantía recíproca e as entidades financeiras adheridas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/11/2008

Advertido erro na devandita resolución publicada no Diario Oficial de Galicia número 215, do mércores 5 de novembro de 2008, cómpre realizar a seguinte corrección:
Na páxina 20.214, no anexo V, Relación de entidades financeiras e sociedades de garantía recíproca adheridas, na listaxe de Caixas, débese incluír a entidade «Caja de Ahorros del Mediterráneo».
RESOLUCIÓN do 22 de setembro de 2008, da Secretaría Xeral da Consellería de Sanidade, pola que se lles dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2008.
CONSELLERÍA DE SANIDADE — III. OUTRAS DISPOSICIÓNS — 07/11/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) imponlle a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2008, que se incorpora como anexo a esta resolución.
Santiago de Compostela, 22 de setembro de 2008.
Pilar Fernández Romero
Secretaria xeral da Consellería de Sanidade
Ver referencia pdf "21700D009P016.PDF"
RESOLUCIÓN do 24 de outubro de 2008 pola que se dá publicidade ás axudas concedidas ao abeiro da Orde do 1 de abril de 2008 pola que se establecen as bases reguladoras para a concesión, en réxime de concorrencia competitiva, das subvencións para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, e se procede á súa convocatoria para o ano 2008 (IN410B). Diario Oficial de Galicia número 73, do 16 de abril).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/11/2008

O artigo 20 das bases reguladoras, dispón: «No prazo máximo de tres meses contados desde a data de resolución das concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade das subvencións», unha vez decididas as axudas
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 1 de abril de 2008 pola que se establecen as bases reguladoras para a concesión, en réxime de concorrencia competitiva, das subvencións para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, e se procede a súa convocatoria para o ano 2008 (IN410B), como anexo desta resolución.
Santiago de Compostela, 24 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "21700D006P009.PDF"
Ver referencia pdf "21700D007P009.PDF"
Ver referencia pdf "21700D008P011.PDF"
CORRECCIÓN de erros.-Resolución do 9 de outubro de 2008 pola que se adxudican as axudas para a consolidación e a estruturación de unidades de investigación competitivas do sistema galego de I+D+I do ano 2008, convocadas pola Orde do 1 de xullo de 2008 (Diario Oficial de Galicia número 134, do 11 de xullo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/11/2008

Advertido erro material na devandita resolución, publicada no Diario Oficial de Galicia número 203, do 20 de outubro de 2008, cómpre facer as seguinte rectificacións:
-Na páxina 19.111, no nome do/a coordinador/a do grupo de investigación, onde di: «Raviña Rubira, Enrique»; debe dicir: «Santana Penín, Lourdes». Onde di: «Redondo Lago, Jaime Mauro»; debe dicir: «Fraga Carou, Isabel».
RESOLUCIÓN do 27 de outubro de 2008, da Dirección Xeral de Xustiza, pola que se modifica parcialmente a Resolución do 7 de febreiro de 2006, pola que se delegan competencias en materia de medios persoais e materiais da Administración de xustiza en Galicia a favor das delegacións provinciais desta consellería.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/11/2008

Á vista da publicación da resolución referenciada, cómpre introducir unha modificación consistente en incluír expresamente como competencia delegada nas delegacións provinciais a xestión e recoñecemento dos trienios do persoal interino da Administración de xustiza en Galicia por coherencia co disposto no seu número primeiro 1.b).
Polo exposto,
DISPOÑO:
Modifícase o número primeiro 1 letra a) da Resolución do 7 de febreiro de 2006, da Dirección Xeral de Xustiza, pola que se delegan competencias en materia de medios persoais e materiais da Administración de xustiza en Galicia a favor das delegacións provinciais desta consellería, que pasará a ter a seguinte redacción:
«Primeiro.-Delegación de competencias.
1. En relación co persoal funcionario, titular e interino, ao servizo da Administración de xustiza en Galicia:
a) A confección e pagamento das nóminas, a xestión dos seguros sociais e demais funcións de habilitación. En especial, a xestión e recoñecemento dos trienios do persoal interino, de conformidade cos servizos prestados, que se acumularán por orde cronolóxica.».
Esta resolución producirá efectos a partir do día seguinte ao da súa publicación no Diario Oficial de Galicia.
Santiago de Compostela, 27 de outubro de 2008.
Begoña Santos Fernández
Directora xeral de Xustiza
ORDE do 3 de novembro de 2008 pola que se modifica a Orde do 18 de marzo de 2008, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 06/11/2008

A Orde do 18 de marzo de 2008 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria (DOG nº 60, do 28 de marzo), establece, no seu artigo 7, un importe total dispoñible para o exercicio 2008 de 34.414.748 , destinado ao financiamento das subvencións que, ao seu abeiro, poderán ser concedidas aos solicitantes, sen prexuízo de ulteriores variacións producidas como consecuencia de modificacións orzamentarias.
Ao abeiro do disposto neste precepto, xa foi incrementado o importe destinado a financiar estas subvencións pola contía adicional de 6.256.802,64 , a través da correspondente orde de modificación, do 23 de abril de 2007 (DOG nº 83, do 30 de abril).
Na actualidade, a consecuencia da existencia de novas dispoñibilidades orzamentarias que poden ser utilizadas para os mesmos fins, procedentes dunha xeración de crédito nos orzamentos de gastos deste centro directivo, cómpre ampliar o importe total das subvencións que poderán ser concedidas ao abeiro da referida Orde do 18 de marzo de 2008, na contía adicional de 812.147,81  para o presente exercicio 2008, coa finalidade de facelas chegar ao maior número de beneficiarios e co maior grao de suficiencia posible para garantir unha axeitada prestación dos servizos sociais por parte das corporacións locais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2008 destinado ao financiamento das subvencións que se van conceder ao abeiro da Orde do 18 de marzo de 2008, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria, nas seguintes contías, aplicacións orzamentarias e anualidades:
Ano 2008:
05.41.313C.760.2, por importe de 812.147,81 .
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 3 de novembro de 2008.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Orde do 20 de outubro de 2008 pola que se establecen as bases e se regula o procedemento de concesión de axudas para a realización de proxectos piloto dirixidos á adquisición e difusión de novos coñecementos técnicos levados a cabo por unha entidade en cooperación cun organismo científico ou técnico (con financiamento do Fondo Europeo da Pesca).
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 10/11/2008

Advertidos erros na devandita orde publicada no Diario Oficial de Galicia número 211, do 30 de outubro de 2008, é necesario efectuar a seguinte rectificación:
Na páxina 19.810, onde di: «O prazo en que debe ser realizada a actividade obxecto da axuda será fixado na resolución de concesión de axuda, sen que en ningún caso poida exceder os 24 meses.»; debe dicir: «O prazo en que debe ser realizada a actividade obxecto da axuda será fixado na resolución de concesión de axuda, sen que en ningún caso poida exceder os 30 meses».
RESOLUCIÓN do 16 de decembro de 2008 pola que se fan públicos os premios concedidos na I Edición dos premios ás iniciativas para o fomento da creatividade aplicada.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/12/2008

Mediante Resolución do 16 de xullo de 2008, fixéronse públicas as bases reguladoras e a convocatoria da I Edición dos premios ás iniciativas para o fomento da creatividade aplicada (DOG nº 143, do 24 de xullo).
Nas ditas bases, no seu artigo 3, establecíanse tres categorías de premios:
-Iniciativas que acaden na fase I unha valoración positiva.
-Iniciativas que acaden na fase II (pre-proxecto) unha valoración positiva.
-Iniciativas que na fase III (proxecto) sexan obxecto dun acordo específico.
O xurado nomeado para o efecto, na súa xuntanza do 24 de novembro do 2008, logo de deliberación e tendo en conta os criterios de selección para as distintas fases establecidas nas bases reguladoras dos premios, adoptou a súa decisión sobre as iniciativas presentadas.
Vista a resolución do xurado, e de conformidade coas facultades que teño conferidas,
RESOLVO:
Primeiro.-Publicar os premios concedidos ao abeiro das bases reguladoras e convocatoria da I Edición dos premios ás iniciativas para o fomento da creatividade aplicada:
Ver referencia pdf "24900D018P104.PDF"
Os destinatarios dos premios, con carácter previo ao seu aboamento, deberán acreditar a súa identidade (acta fundacional ou de constitución no caso de asociacións, escritura de constitución no caso de empresas ou DNI no caso de persoas físicas) e, para os efectos do seu pagamento, deberán achegar ao Igape o número de identificación fiscal e os datos bancarios completos para proceder á correspondente transferencia bancaria.
Os destinatarios destes premios aceptan que os datos xenéricos facilitados en relación coas iniciativas presentadas a estes premios poidan ser obxecto de difusión polo Igape.
Esta resolución esgota a vía administrativa e poderá ser impugnada polos interesados nos casos e na forma establecidos na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de decembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 18 de decembro de 2008 pola que se corrixen os erros das listas de concellos de localización preferente de determinadas bases reguladoras de axuda do Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/12/2008

Advertidos erros nas listas de concellos de localización preferente das seguintes bases reguladoras das axudas do IGAPE:
-Bases reguladoras dos incentivos económicos do Igape, DOG nº 59, do 23 de marzo de 2007, páxina 4.668, anexo VI de localizacións preferentes.
-Bases reguladoras dos incentivos económicos e bases reguladoras dos procedementos de tramitación das liñas de axuda do IGAPE, DOG nº 55, do 18 de marzo de 2008, páxina 4.728, anexo VI de localizacións preferentes.
-Bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2008, instrumentadas mediante convenio de colaboración entre o Instituto Galego de Promoción Económica (IGAPE) e as entidades financeiras, DOG nº 76, do 21 de abril de 2008, páxina 6.966, anexo V epígrafe de outras localizacións preferentes.
-Bases reguladoras das axudas para a bonificación dos gastos financeiros nos préstamos do IGAPE para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), DOG nº 100, do 26 de maio de 2008, páxina 9.666, anexo III epígrafe de outras localizacións preferentes.
RESOLVO:
Facer a seguinte corrección:
-Engadir nos anexos referidos ao concello de Pontecesures na lista de concellos da provincia de Pontevedra e o concello da Pontenova na lista de concellos da provincia de Lugo.
Santiago de Compostela, 18 de decembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
ORDE do 3 de novembro de 2008 pola que se autoriza o inicio de actividades do Programa de atención diúrna de alzheimer do Porriño, dependente do centro de día de alzheimer de Vigo.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 10/11/2008

Dentro dos servizos sociais de atención especializada, o Decreto 19/2008, do 7 de febreiro, polo que se crea a Rede Galega de Centros de Día de Atención Social para persoas con alzheimer e outras demencias neurodexenerativas, creou unha nova tipoloxía de centros de atención diúrna destinados a este colectivo.
Así mesmo, o artigo 6.2º do referido Decreto 19/2008, do 7 de febreiro, prevé que estes centros de día poidan desenvolver programas de carácter comunitario dirixidos a persoas con alzheimer e outras demencias neurodexenerativas.
Por outra banda, segundo o artigo 6º 2 b) do Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais, establece que o réxime de autorización de carácter previo dos programas dependentes da Administración autonómica precisarán unha orde do departamento competente para o inicio da súa actividade.
De conformidade co Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais e o Decreto 19/2008, do 7 de febreiro, polo que se crea a Rede Galega de Centros de Día de Atención Social para persoas con alzheimer e outras demencias neurodexenerativas, en uso das facultades que teño atribuídas pola Lei 1/1983, do 22 de febreiro, reguladora da Xunta e da súa Presidencia, polo Decreto 211/2005, do 3 de agosto, polo que se establece a estrutura orgánica da Xunta de Galicia e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPOÑO:
Artigo único
Autorizar o inicio de actividades do Programa de alzheimer do Porriño, dependente do centro de día de alzheimer de Vigo, conforme os datos que se relacionan no anexo desta orde.
Disposición derradeira
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 3 de novembro de 2008.
Manuel Anxo Quintana González
Vicepresidente da Igualdade e do Benestar
ANEXO
Denominación: Programa de alzheimer do Porriño.
Enderezo: rúa do Pinar, 7 baixo.
Concello: O Porriño.
Provincia: Pontevedra.
Área: maiores.
Centro de referencia ao que está adscrito: Centro de día de alzheimer de Vigo.
RESOLUCIÓN do 15 de decembro de 2008, da Dirección Xeral de Ordenación e Innovación Educativa, pola que se seleccionan os centros desta comunidade autónoma que participarán na actividade de escolas viaxeiras no ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2008

Por Orde do 15 de outubro de 2008 (DOG do 24 de outubro), a Consellería de Educación e Ordenación Universitaria convocou axudas para a realización de actividades de escolas viaxeiras durante o ano 2009.
Efectuada a valoración de solicitudes polas comisións provinciais previstas no punto 8 da devandita orde, e conforme a proposta da comisión constituída con tal fin nesta dirección xeral, e en función das atribucións que me foron conferidas pola orde de referencia,
RESOLVO:
Seleccionar os centros para participar na actividade de escolas viaxeiras que se sinalan no anexo que se achega con a esta resolución.
Santiago de Compostela, 15 de decembro de 2008.
Mª José Pérez Mariño
Directora xeral de Ordenación e Innovación Educativa
Ver referencia pdf "24900D016P082.PDF"